CELEX: 32004R2076
Language: sk
Date: 2004-12-03 00:00:00
Title: Nariadenie Komisie (ES) č. 2076/2004 z 3. decembra 2004 upravujúce po prvýkrát prílohu I nariadenia Európskeho parlamentu a Rady (ES) č. 2003/2003 o hnojivách (EDDHSA a trojitý superfosfát)Text s významom pre EHP

4.12.2004   
            
            
               SK
            
            
               Úradný vestník Európskej únie
            
            
               L 359/25
            
         
      NARIADENIE KOMISIE (ES) č. 2076/2004
   z 3. decembra 2004
   upravujúce po prvýkrát prílohu I nariadenia Európskeho parlamentu a Rady (ES) č. 2003/2003 o hnojivách (EDDHSA a trojitý superfosfát)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 2003/2003 z 13. októbra 2003 o hnojivách (1), najmä na jeho článok 31 ods. 1 a 3,
   keďže:
   
               (1)
            
            
               Článok 3 nariadenia (ES) č. 2003/2003 ustanovuje, že hnojivo patriace k typu hnojiva, ktorý je uvedený v prílohe I k uvedenému nariadeniu a spĺňajúce podmienky stanovené v uvedenom nariadení, môže byť označené „HNOJIVO ES“.
            
         
               (2)
            
            
               Medzi fosfátovými hnojivami uvedenými v tabuľke A.2 prílohy I k nariadeniu (ES) č. 2003/2003 je trojitý superfosfát (TSP) a jedným z kritérií na jeho označovanie je „fosfor vyjadrený ako P2O5 rozpustný v neutrálnom citrane amónnom, aspoň 93 % deklarovaného obsahu P2O5 je rozpustných vo vode“.
            
         
               (3)
            
            
               Čím vyššia je rozpustnosť hnojiva TSP vo vode, tým má lepšiu agronomickú účinnosť. Pôda v Európe mala obvykle v minulosti nedostatok fosforu a vysoká minimálna hodnota rozpustnosti vo vode 93 % bola oprávnená kvôli náprave tohto nedostatku.
            
         
               (4)
            
            
               Dnes sa situácia zmenila v tom, že v mnohých prípadoch už pôda viac netrpí nedostatkom fosforu a keďže existujú podmienky alebo plodiny, pre ktoré je TSP s minimálne 93 % rozpustnosťou vo vode stále žiaduci, TSP s minimálnou rozpustnosťou vo vode 85 % bude rovnako účinný pre mnohé európske pôdy a plodiny.
            
         
               (5)
            
            
               Používateľom TSP by sa preto malo umožniť vybrať si medzi TSP s minimálnou rozpustnosťou vo vode 85 % alebo TSP s vyššou rozpustnosťou, aby sa vyhovelo požiadavkám miestnej pôdy a plodín. Zápis týkajúci sa TSP v tabuľke A.2 prílohy I k nariadeniu (ES) č. 2003/2003 by sa mal preto upraviť.
            
         
               (6)
            
            
               Sodná soľ EDDHSA a produkty jej kondenzácie (EDDHSA) sa používajú hlavne v Španielsku, Francúzsku a Taliansku už 15 rokov ako organický chelátový prostriedok pre mikroživiny. Skúsenosti ukazujú, že je to účinný prostriedok na hnojenie a nepredstavuje žiadne riziko pre životné prostredie.
            
         
               (7)
            
            
               Železo chelátované s EDDHSA sa používa najmä na úpravu nedostatku železa a na odstránenie železitej chlorózy. Odporúča sa používať na rôzne rastlinné druhy, najmä na také ovocné stromy, ako citrusy, marhule, avokádo, slivky a broskyne; používa sa aj na vinič, malé kríky a jahody.
            
         
               (8)
            
            
               Odstránenie železitej chlorózy a jej symptómov zabezpečuje zelené lístie s dobrým rastom a vývojom plodov určených na zber.
            
         
               (9)
            
            
               Pokiaľ ide o účinok na pôdu a životné prostredie, EDDHSA prechádza chemickým rozkladným procesom v pôde, ktorý je pomerne pomalý, ale ktorý nevytvára žiadne nebezpečné látky, ani nespôsobuje žiadne problémy so slanosťou pôdy.
            
         
               (10)
            
            
               EDDHSA by sa preto mala pridať do zoznamu povolených organických chelátových prostriedkov na mikrovýživu v prílohe I k nariadeniu (ES) č. 2003/2003.
            
         
               (11)
            
            
               Nariadenie (ES) č. 2003/2003 by sa preto malo zmeniť a doplniť.
            
         
               (12)
            
            
               Opatrenia ustanovené v tomto nariadení sú v súlade so stanoviskom výboru, ktorý bol zriadený článkom 32 nariadenia (ES) č. 2003/2003,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 2003/2003 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. decembra 2004
      
         
            Za Komisiu
         
         Günter VERHEUGEN
         
         
            člen Komisie
         
      
   
   
      (1)  Ú. v. EÚ L 304, 21.11.2003, s 1. Nariadenie naposledy zmenené a doplnené nariadením (ES) č. 885/2004 (Ú. v. EÚ L 168, 1.5.2004, s. 1).
   
      PRÍLOHA
      Príloha I nariadenia (ES) č. 2003/2003 sa mení a dopĺňa takto:
      
                  a)
               
               
                  V tabuľke A.2 sa zápis 2c) týkajúci sa „Trojitého superfosfátu“ nahrádza takto:
                  
                              č.
                           
                           
                              Typové označenie
                           
                           
                              Údaje o metóde výroby a základných zložkách
                           
                           
                              Minimálny obsah živín (hmotnostné percento);
                              Údaje o vyjadrení živín; iné požiadavky
                           
                           
                              Iné údaje o typovom označení
                           
                           
                              Obsah živín, ktorý má byť deklarovaný;
                              Formy a rozpustnosť živín,
                              Iné kritériá
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                        
                              „2c)
                           
                           
                              Trojitý superfosfát
                           
                           
                              Výrobok sa získava reakciou pomletého minerálneho fosfátu s kyselinou fosforečnou a ako svoju základnú zložku obsahuje fosforečnan vápenatý
                           
                           
                              38 % P2O5
                              
                              Fosfor vyjadrený ako P2O5 rozpustný v neutrálnom citrane amónnom, aspoň 85 % deklarovaného obsahu P2O5 je rozpustných vo vode
                              Skúšobná vzorka: 3 g
                           
                           
                               
                           
                           
                              Oxid fosforečný rozpustný v neutrálnom citrane amónnom
                              Vo vode rozpustný oxid fosforečný“
                           
                        
            
                  b)
               
               
                  Do bodu E.3.1 sa pridáva tento zápis:
                  
                              „Sodná soľ:
                           
                           
                               
                           
                           
                               
                           
                        
                              etyléndiamín di-(2-hydroxy 5-sulfofenyloctová) kyselina a produkty jej kondenzácie
                           
                           
                              EDDHSA
                           
                           
                              C18H20O12N2S2 + n*(C12H14O8N2S)“